***О Т Ч Е Т***

***за дейността на НЧ „Проф. д-р Асен Златаров – 1961”***

***гр. Хасково за 2020 г.***

1. Брой на жителите на населеното място - 70000
2. Брой регистрирани читалищни членове - 152
3. Дейност :

***А/ Библиотечно и информационно обслужване***

- Библиотечен фонд - 11087

- Набавени библиотечни материали- 74

- Брой абонирани периодични издания - 1

- Брой читателски посещения - 2048

- Заети книги - 4778

- Общо регистрирани читатели - 212

- Степен на автоматизация –

3 броя компютри, мултифункционално устройство и др.

***Б/ Любителско художествено творчество***

- Постоянно действащи колективи -

6 самодейни колективи:

- народен хор „Фолклорна дъга”

- група за стари градски песни „Детелини”

- трио „Родопски извори”

- вокална група на пенсионерите към читалището „Лира”

- фолклорен танцов клуб „Настроение”

- танцов клуб „Любители на фолклора

***В/ Временно действащи колективи – няма***

***Г/ Международни,национални и общински участия***

*1. Участие на клуб „Любители на фолклора” с ръководител Галина Щерева в световната инициатива „Пробуждане с хоро” на „Сдружение Азбукари”, Единение „Българи за България” и Община Хасково на 3 март 2020г.- Площад „Свобода”*

*2. Участие в Седми фестивал за народни хора и танци „Хайдушка софра” на клуб “Любители на фолклора” – спортна площадка „Спартак”, месец септември*

*3. На 19 септември – Участие в семинар организиран от Фолклорен клуб „Славяни” в Минерални бани, област Хасково на клуба „Любители на фолклора” с ръководител Галина Щерева*

***Д/ Други читалищни дейности:***

***-* Културно-масови мероприятия :**

*1. На 21 януари - чествахме Деня на родилната помощ – „Бабин ден”, с почит и уважение към възрастните жени, които са „бабували” на родилките. По стара българска традиция млада майка поля на бабата – най-възрастната жена да измие ръцете си, дари я с кърпа и целуна ръка. Бабата, изтърсвайки водата от ръцете си изрича думите: „Колкото капки, толкова деца през годината, здраве и берекет за всички”. Празникът завърши с почерпка от младите майки от квартала, с много песни, хора и закачки в залата на читалището.*

*2. По повод 85 год. от рождението на Дамян Дамянов през месец януари в библиотеката на читалището бе подредена витрина от книги с негови произведения.*

*3. През месец февруари, във връзка с 100 годишнината от рождението на голямата българска детска писателка Леда Милева –блестящ преводач, ерудиран публицист и дългогодишен председател на Съюза на преводачите в България, в библиотеката на читалището бе подредена витрина от книги с нейни произведения. С нейните детски стихове са отраснали не едно поколение българи.*

*4. На 16 февруари отбелязахме 135 години от рождението на проф. д-р Асен Златаров. Подредена бе тематична витрина от фотоматериали за семейството, живота и научното му дело. В библиотеката изложихме книги за видния учен, химик, хуманист и патрон на читалището – проф. Златаров. Най-ценна за нас е книгата с автограф от сина му Светлозар Златаров - „Цената на свободата”, подарена лично от него за библиотеката на читалището.*

*5. „Мартеницата-българският амулет за здраве”, е един от най-емблематичните и обичани символи. Вярва се, че окичването с мартеница пази от зли сили и се прави за здраве и късмет. Във връзка с празника във фоаето на читалището бе подредена изложба от мартеници, изработени от самодейките.*

*6. 130 годишнината от рождението на големият наш писател, художник и хуморист Димитър Христов Чорбаджийски - Чудомир бе отбелязана с изложба в библиотеката на читалището през месец март. Подредени бяха едни от най-ценните книги с творби на Чудомир – „Нашенци”, „Не съм от тях” , „И я че изкопам някой ден” – от фонда на библиотеката. Те ни карат да се върнем в едно друго, по-различно и вече отминало време и да се докоснем до някогашния българин, с неговите трепети, радости и неволи.*

*7. По повод 215 години от рождението на най-добрият от разказвачите на приказки Ханс Кристиан Андерсен, в библиотеката бе подредена изложба от детски книжки с любими приказки на световноизвестния датски писател. Негови творби са преведени на повече от 150 езика, а от 1967 год. рожденият му ден - 2 април е обявен за международен ден на детската книга.*

*8. През месец юли във връзка със 170 годишнината от рождението на патриарха на българската литература Иван Вазов – поет, писател, драматург и народен будител, подредихме витрина с негови творби.*

*Вазов е първият български писател, чието творчество днес е познато по целия свят и е преведено на 50 езика.*

Материална база:

А/Разгърната площ – 172 кв.м.

Б/ Брой места в салоните

* Зрителна зала – седящи места - 101

Техническа база :

* спешна нужда от вътрешно шпакловане и боядисване на библиотеката
* подмяна на ел. инсталацията в читалището
* подмяна на осветлението в библиотеката

1. Субсидирана численост на персонала – 2,25 бройки
2. Общ бюджет за 2020 год. – 23490лв.

СЕКРЕТАР:…………. ПРЕДСЕДАТЕЛ:…………….

/Д. Кожухарова/ /Я. Стоянова/